Rejep Tayyip Erdo`g`onning mamlakatimizga davlat tashrifi yakuniga etdi

Oliy martabali mehmon Buxoro shahrining tarixiy qismida zardo`zlik, zargarlik, gilamdo`zlik, kashtachilik, kulolchilik mahsulotlari ko`rgazmasi bilan tanishdi. Ark qo`rg`onidan to Labi hovuz majmuasigacha bo`lgan hududda namoyish etilayotgan ko`rgazma Buxoroning qadimiy hunarmandlik an`analarini o`zida aks ettirgan. Tunu kun ishlaydigan hunarmandlik rastalarida ustalar mehnati bilan yaratilgan buyumlar kishida hayrat uyg`otadi. Sayilgoh ko`chasi, Toqi Zargaron majmuasida namoyish etilayotgan dor o`yinlari, folklor jamoalarining chiqishlari kishiga ko`tarinki kayfiyat ulashadi. Buxoroning tarixiy va me`moriy obidalari milliy hunarmandlik mahsulotlari turkiyalik mehmonlarda katta qiziqish uyg`otdi. Shu bilan Turkiya Respublikasi Prezidenti Rejep Tayyip Erdo`g`onning mamlakatimizga davlat tashrifi yakuniga etdi. Bu haqda O`zA xabar berdi.Buxoro xalqaro aeroportida oliy martabali mehmonni Prezidentimiz Shavkat Mirziyoev kuzatib qo`ydi.